સુજોય ઘોષની પ્રથમ કહાની એ એક પ્રેગનન્ટ લેડીની વાર્તા હતી, જે પોતાના મિસિંગ હસબન્ડની શોધમાં કલકત્તા આવી હતી. જ્યારે સુજોયની આ બીજી કહાનીમાં સમાજના એક એવા મુદ્દાને ધ્યાનમાં લેવાયો છે જે હંમેશા જાણે-અજાણ્યે ખૂણામાં ધકેલાઇ જાય છે. દિગ્દર્શકની કમાલ એ છે કે તેમણે કોઇ પણ જાતના ભયાનક દ્રશ્યો વિના પણ વાર્તાના વિષયને ખૂબ સેન્સિટિવિટિ સાથે દર્શાવ્યો છે. ફિલ્મની વાર્તાના કેટલાક અંશો ટિપિકલ બોલિવૂડ પ્રથાને અનુસરે છે, પરંતુ ડિરેક્ટર સુજોય ઘોષની વાર્તા રજૂ કરવાની સ્પષ્ટ રીત દર્શકોનો મન પર ઊંડી અસર છોડશે.